פירוש נוסף ערך זה עוסק באתלט עבר מקסיקני בהליכה תחרותית. אם התכוונתם לכדורגלן עבר ספרדי, ראו ראול גונזלס.

**ראול גונזלס** (בספרדית: **Raúl González Rodríguez**;‏ 29 בפברואר 1952) הוא אתלט עבר מקסיקני, אלוף אולימפי בהליכה ל-50 ק"מ וסגן אלוף אולימפי בהליכה ל-20 ק"מ (לוס אנג'לס 1984) ופעמיים שיאן עולם בהליכה ל-50 ק"מ (1978).

ביוגרפיה
--------

ראול גונסאלס נולד ב-1952 בעיר צ'ינה (אנ') שבמחוז נואבו לאון, מקסיקו להרברטו גונזלס קינטנילה ופליפה רודריגז. מגיל צעיר נמשך לספורט והחל להתאמן בריצות. בבגרותו למד מתמטיקה ופיזיקה באוניברסיטת "נואבו ליאון" והצטרף שם לנבחרת האתלטיקה של האוניברסיטה. הקריירה הספורטיבית שלו, בתחום הליכה תחרותית החלה ב-1971 ונמשכה עד 1987 ובמהלכה זכה בשתי מדליות אולימפיות וכן שבר פעמיים את שיא העולם בהליכה ל-50 ק"מ.

הפרסום של גונסאלס במקסיקו הביא למינויו לשורה של תפקידים בתחום הספורט במדינה:

* ב-1984 מונה לתת שר הספורט של מחוז נואבו לאון.
* ב-1987 מונה למזכיר קידום הספורט של הוועד הפועל הלאומי.
* ב-1988 מונה לנשיא מייסד של ועדת הספורט הלאומית (תפקיד אותו מילא עד 1994).
* ב-1989 מונה לנשיא קונפדרציית הספורט המקסיקנית (תפקיד אותו מילא עד 1994).
* ב-2002 מונה לנשיא בכיר של ליגת הבייסבול המקצוענית המקסיקנית.
* ב-2004 מונה לנשיא מועדון הבייסבול Olmecas de Tabasco.

קריירה ספורטיבית
----------------

### 1971

ב"אליפויות מרכז אמריקה והקריביים באתלטיקה" (אנ') שנערכה בקינגסטון, ג'מייקה זכה גונסאלס במדליית ארד בהליכה ל-10 ק"מ בתוצאה של 49:35.2 דקות אחרי לוקאס לארה מקובה (47:20.2 דקות) ואיסמעיל אבילה ממקסיקו (47:43.8 דקות).

### 1972

באולימפיאדת מינכן סיים גונסלאס את תחרות ההליכה ל-50 ק"מ במקום ה-20 בתוצאה של 4:26:13.4 שעות ואת תחרות ההליכה ל-20 ק"מ סיים במקום השישי בתוצאה של 1:27:48.6 שעות.

### 1974

ב"משחקי מרכז אמריקה והקריביים" (אנ') שנערכה בסנטו דומינגו, הרפובליקה הדומיניקנית זכה גונסאלס במדליית זהב בהליכה ל-20 ק"מ בתוצאה של 1:35:23 שעות לפני פדרו ארוצ'ה (אנ') ממקסיקו (1:35:33 שעות) וארנסטו אלפרו (אנ') מקולומביה (1:38:53 שעות).

### 1976

באולימפיאדת מונטריאול סיים גונסלאס את תחרות ההליכה ל-20 ק"מ במקום החמישי בתוצאה של 1:28:18.2 שעות.

### 1977

בתחרויות "גביע העולם בהליכה" (אנ') שנערכו במילטון קינס, בריטניה זכה גונסאלס במדליית זהב בהליכה ל-50 ק"מ בתוצאה של 4:04:16 שעות לפני פדרו ארוצ'ה (אנ') ממקסיקו (4:04:55 שעות) ופאולו גרקוצ'י (אנ').

### 1978

ב"אליפות מרכז אמריקה והאיים הקריביים באתלטיקה" שנערכה במדיין, קולומביה זכה גונסאלס במדליית כסף בהליכה ל-20 ק"מ בתוצאה של 1:31:58 שעות אחרי דניאל באוטיסטה ממקסיקו (1:29:10 שעות) ולפני חורחה קוינון מקולומביה (1:39:31 שעות).

#### שיאן עולם

באפריל קבע גונסאלס שיא עולמי בהליכה ל-50 ק"מ בתחרות שנערכה במקסיקו בתוצאה של 3:45:52 שעות תוך שיפור של כ-7 דקות מהשיא הקודם שקבע ברנד קננברג (אנ') ממערב גרמניה. ביוני שיפר גונסאלס את שיאו העולמי כשקבע, בתחרות שנערכה בצ'כוסלובקיה, תוצאה של 3:41:20 שעות. שיא זה נשבר במרץ 1983 על ידי חוזה מרין (אנ') מספרד שקבע תוצאה של 3:40:46 דקות.

### 1979

במשחקים הפאן-אמריקאיים שנערכו בסן חואן, פוארטו ריקו זכה גונסאלס במדליית זהב בהליכה ל-50 ק"מ בשיא משחקים של 4:05:17 שעות לפני מרטין ברמודז (אנ') ממקסיקו (4:11:13 שעות) ומרקו אבוניוק (אנ') מארצות הברית (4:24:20 שעות).

### 1980

באולימפיאדת מוסקבה סיים גונסאלס במקום השישי את תחרות ההליכה ל-20 ק"מ בתוצאה של 1:27:48.6 שעות. גונסאלס השתתף גם בתחרות ההליכה ל-50 ק"מ אך לא סיים.

### 1981

בתחרויות "גביע העולם בהליכה" שנערכו בולנסיה, ספרד זכה גונסאלס במדליית זהב בהליכה ל-50 ק"מ בתוצאה של 3:48:30 שעות לפני הרטוויג גודר (אנ') ממזרח גרמניה (3:52:18 שעות) וסנדרו בלוצ'י (אנ') מאיטליה (3:54:57 שעות).

ב"אליפות מרכז אמריקה והאיים הקריביים באתלטיקה" שנערכה בסנטו דומינגו, הרפובליקה הדומיניקנית זכה גונסאלס במדליית כסף בהליכה ל-20 ק"מ בתוצאה של 1:34:10 שעות אחרי פליקס גומז ממקסיקו (1:30:12 שעות) ולפני קוארובין מורנו (אנ') מקולומביה (1:37:01 שעות).

### 1982

ב"משחקי מרכז אמריקה והקריביים" שנערכו בהוואנה, קובה זכה גונסאלס במדליית כסף בהליכה ל-50 ק"מ בתוצאה של 4:10:34 שעות אחרי פליקס גומז ממקסיקו (4:05:03 שעות) ולפני דייוויד קסטרו מקובה (4:43:53 שעות) וכן במדליית כסף בהליכה ל-20 ק"מ בתוצאה של 1:31:27 שעות אחרי ארנסטו קנטו (אנ') ממקסיקו (1:29:22 שעות) ולפני אלפרדו גרידו מקובה (1:39:00 שעות).

### 1983

בתחרויות "גביע העולם בהליכה" (אנ') שנערכה בברגן, נורווגיה זכה גונסאלס במדליית זהב בהליכה ל-50 ק"מ בתוצאה של 3:45:37 שעות לפני סרגיי יונג (3:48:46) וויקטור דורובסקיקה (3:49:47 שעות), שניהם מברית המועצות.

במשחקים הפאן-אמריקאיים שנערכו בקרקאס, ונצואלה זכה גונסאלס במדליית זהב בהליכה ל-50 ק"מ בתוצאה של 4:00:45 שעות לפני מרטין ברמודז (אנ') ממקסיקו (4:04:20 שעות) וקוארובין מורנו (אנ') מקולומביה (4:23:20 שעות) וכן במדליית כסף בהליכה ל-20 ק"מ בתוצאה של 1:29:21 שעות אחרי ארנסטו קנטו (אנ') ממקסיקו (1:28:12 שעות) ולפני הקטור מורנו (אנ') מקולומביה (1:30:05 שעות).

באליפות העולם באתלטיקה שנערכה בהלסינקי, פינלנד סיים גונסאלס במקום תשיעי (1:22:06 שעות) את התחרות בהליכה ל-20 ק"מ ובמקום חמישי (3:53:51 שעות) את התחרות בהליכה ל-50 ק"מ.

### 1984

באולימפיאדת לוס אנג'לס זכה גונסאלס במדליית זהב בהליכה ל-50 ק"מ בשיא אולימפי של 3:47:26 שעות לפני בו גוסטפסון (אנ') משוודיה (3:53:19 שעות) וסנדרו בלוצ'י (אנ') מאיטליה (3:53:45 שעות) וכן במדליית כסף בהליכה ל-20 ק"מ בתוצאה של 1:23:20 שעות אחרי ארנסטו קנטו (אנ') ממקסיקו (1:23:13 שעות) ולפני מאוריציו דמילנו מאיטליה (1:23:26 שעות).

### 1987

במשחקים הפאן-אמריקאיים שנערכו באינדיאנפוליס, ארצות הברית זכה גונסאלס במדליית כסף בהליכה ל-50 ק"מ בתוצאה של 4:07:27 שעות אחרי מרטין ברמודז (אנ') ממקסיקו (3:58:54 שעות) ולפני הקטור מורנו (אנ') מקולומביה (4:18:48 שעות).

באליפות העולם באתלטיקה שנערכה ברומא, איטליה סיים גונסאלס במקום ה-11 בהליכה ל-50 ק"מ בתוצאה של 3:53.30 שעות.

אותות הוקרה
-----------

* 1977: פרס הספורט הלאומי של מקסיקו (לנבחרת ההליכה הלאומית)
* 1978: פרס הספורט הלאומי של מקסיקו (אישי)

קישורים חיצוניים
----------------

* ראול גונזלס, באתר הוועד האולימפי הבין-לאומי
* ראול גונזלס, באתר olympedia.org
* ראול גונזלס, באתר התאחדות האתלטיקה הבין-לאומית
* ראול גונסאלס, באתר sports-reference.com (אורכב).
* ההיסטוריה של תחרויות ההליכה באולימפיאדות, באתר eracewalk.com (אורכב)
* ראול גונסאלס, באתר deporte.org.mx (בספרדית, אורכב)
* ראול גונסאלס, באתר speakersmexico.com (בספרדית, אורכב)

הערות שוליים
------------

1. ↑  באולימפיאדה זו לא התקיימה תחרות הליכה ל-50 ק"מ

|  אלופים אולימפיים - הליכה ל-50 ק"מ (גברים) |
| --- |
| 

|  |
| --- |
| (1932): טומי גרין בריטניהבריטניה • (1936): הרולד ויטלוק בריטניהבריטניה • (1948): יון יונגרן שוודיהשוודיה • (1952): ג'וזפה דורדוני איטליהאיטליה • (1956): נורמן ריד ניו זילנדניו זילנד • (1960): דון תומפסון בריטניהבריטניה • (1964): אבדון פמיק איטליהאיטליה • (1968): כריסטוף הונה מזרח גרמניהמזרח גרמניה • (1972): ברנד קננברג מזרח גרמניהמזרח גרמניה • (1976): אין תחרות • (1980): הרטוויג גודר מזרח גרמניהמזרח גרמניה • (1984): ראול גונסאלס מקסיקומקסיקו • (1988): ויאצ'סלב איווננקו ברית המועצותברית המועצות • (1992): אנדריי פרלוב הוועד האולימפי הבינלאומיהוועד האולימפי הבינלאומי • (1996): רוברט קוז'ניובסקי פוליןפולין • (2000): רוברט קוז'ניובסקי פוליןפולין • (2004): רוברט קוז'ניובסקי פוליןפולין • (2008): אלכס שווצר איטליהאיטליה • (2012): ג'ארד טאלנט אוסטרליהאוסטרליה • (2016): מאטיי טוט סלובקיהסלובקיה • (2020): דוד טומלה איטליהאיטליה |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14343474
* LCCN: n91125743
* VIAF: 58265855
* WorldCat: lccn-n91125743

 |